Ministerul Finanțelor a anunțat! Numărul posturilor ocupate în instituţiile şi autorităţile publice din România era, în martie 2024, de 1.289.540, cu 425 mai puţine comparativ cu luna anterioară (minus 0,04%), aproape 63,9% dintre acestea fiind în administraţia publică centrală, conform datelor publicate pe site-ul Ministerului Finanţelor (MF).
Din totalul celor 823.890 de angajaţi din administraţia publică centrală (minus 1.155 faţă de luna anterioară), 606.862 lucrau în instituţii finanţate integral de la bugetul de stat (-1.458 angajaţi, comparativ cu februarie 2024).
Cel mai mare număr de posturi ocupate se înregistrate în Ministerul Educaţiei, respectiv 302.655 (minus un post ocupat), Ministerul Afacerilor Interne – 123.011 (-264 posturi ocupate), Ministerul Apărării Naţionale – 74.097 (-1.061 posturi ocupate), Ministerul Finanţelor – 24.796 (-27 posturi ocupate) şi Ministerul Sănătăţii -18.186 (-26 posturi ocupate).
Potrivit sursei citate, în instituţiile finanţate integral din bugetul asigurărilor sociale erau ocupate 9.229 de posturi, cu 11 mai puţine faţă de februarie 2024, în cele subvenţionate din bugetul de stat şi din bugetul asigurărilor pentru şomaj un număr de 44.419, în creştere cu 16, în timp ce în instituţiile finanţate integral din venituri proprii erau 163.380 de posturi ocupate (+298).
Totodată, în administraţia publică locală lucrau, în luna martie, 465.650 de persoane (+730), dintre care 286.040 în instituţii finanţate integral din bugetele locale (+730) şi 179.610 în instituţii finanţate integral sau parţial din venituri proprii (-32).
Se fac noi angajări în Ministerul Apărării Naţionale (MapN).
Se continuă recrutarea tinerilor pentru posturile de soldaţi şi gradaţi profesionişti, în seria a doua a campaniei de selecţie fiind disponibile peste 3.800 de posturi vacante în 32 judeţe din ţară şi în municipiul Bucureşti, informează Agerpres.
Când are loc procesul de recrutare şi selecţie
Procesul de recrutare şi selecţie se desfăşoară după următorul calendar:
*înscrierea candidaţilor: 7 mai – 3 iunie;
*selecţia candidaţilor: 13 mai – 7 iunie;
*efectuarea examinării medicale în cadrul unităţilor sanitare militare: 20 mai – 14 iunie;
*termen final de întocmire a dosarelor de candidat: 2 iulie.